ai4bharat/Pralekha huggingface dataset:
रेल्वे मंत्रालय
श्री अश्विनी वैष्णव यांच्याकडून वंदे भारत रेल्वेगाड्यांच्या उत्पादनाची पाहणी
इंटिग्रल कोच फॅक्टरी, चेन्नई येथे 12 हजाराव्या एलएचबी डब्याला दाखवले हिरवे निशाण
आयआयटी मद्रासच्या "हायपरलूप चॅम्पियन्सचे" केले अभिनंदन
नवी दिल्ली, 20 मे 2022
केंद्रीय रेल्वे, दळणवळण, इलेक्ट्रॉनिक्स आणि माहिती तंत्रज्ञान मंत्री श्री. अश्विनी वैष्णव,यांनी इंटिग्रल कोच फॅक्टरी, चेन्नई येथे, स्वदेशी बनावटीच्या वंदे भारत रेल्वे गाड्यांच्या उत्पादनाची पाहणी केली. आपल्या दौऱ्यात मंत्री महोदयांनी कर्मचाऱ्यांशी संवाद साधून त्यांना त्यांच्या कार्यासाठी प्रेरित केले.
चेन्नईच्या भेटीदरम्यान, श्री अश्विनी वैष्णव यांनी इंटिग्रल कोच फॅक्टरी चेन्नई येथे तयार केलेल्या बारा हजाराव्या एलएचबी डब्याला हिरवे निशाण दाखवून रवाना केले.
एलएचबी कोच हे ऍन्टी- टेलिस्कोपिक, सुरक्षित, वजनाला हलके, अधिक आरामदायी असून त्यात धक्के बसत नाहीत.इंटिग्रल कोच फॅक्टरी मधील पारंपरिक डबे सुरक्षिततेच्या दृष्टिकोनातून टप्प्याटप्प्याने बदलले जात असून त्याजागी एलएचबी डबे बसवले जात आहेत.
आपल्या भेटीदरम्यान, रेल्वे मंत्री श्री वैष्णव यांनी स्केलेबल हायपरलूप तंत्रज्ञान विकसित करून भारतातील गतीशीलतेचे  भविष्य बदलण्यासाठी कटिबद्ध असलेल्या आयआयटी मद्रासमधील ध्येयनिष्ठ विद्यार्थ्यांच्या "आविष्कार हायपरलूप" टीमची प्रशंसा केली.
हायपरलूप तंत्रज्ञान
हायपरलूप हा दळणवळणाचा एक नाविन्यपूर्ण प्रकार आहे,जो पारंपरिक दळणवळणाच्या संकल्पनांना पूर्णपणे बाजूला सारतो आणि वेग आणि आराम ही दोन्ही उद्दिष्टे कार्बन उत्सर्जनाविना साध्य करतो. किमान कार्बन फूटप्रिंटसह शाश्वत, जलद आणि भविष्यात जलदगतीने वाहतूक करण्यासाठी हा एक उत्तम वाहतूक पर्याय आहे. शहरांदरम्यान बांधलेल्या पोकळ नलिकांवाटे ध्वनीच्या गतीच्या वेगाने प्रवास करण्याच्या संकल्पनेवर हायपरलूप आधारित आहे. हे वाहतुकीचे साधन म्हणजे व्हॅक्यूम ट्यूबमधील मॅग्लेव्ह तंत्रज्ञानावर आधारित आहे.
भारतीय रेल्वेने बुलेट ट्रेनपेक्षा जास्त वेगाने प्रवास करणारी हायपरलूप तंत्रज्ञानावर आधारित स्वदेशी वाहतूक प्रणाली विकसित करण्यासाठी आयआयटी मद्रासचे सहकार्य घेतले आहे. तिचा परीचालन खर्च खूपच कमी आहे. या प्रकल्पासाठी आयआयटी मद्रासला भारतीय रेल्वे 8.34 कोटी रुपयांच्या निधीची आर्थिक मदत करणार आहे.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
गृह मंत्रालय
केंद्रीय गृह आणि सहकार मंत्री अमित शहा यांनी शेतकरी दिनानिमित्त देशभरातील शेतकऱ्यांना दिल्या शुभेच्छा
माजी पंतप्रधान चौधरी चरणसिंग जी यांनी आयुष्यभर शेतकऱ्यांच्या हितासाठी लढा दिला, समृद्ध शेतकरी आणि मजबूत कृषी व्यवस्था हा उज्ज्वल भारताचा पाया असल्याचा विश्वास त्यांना होता
चौधरी साहेबांचे त्यांच्या जयंतीनिमित्त स्मरण करून, मी त्यांना नमन करतो आणि शेतकरी दिनानिमित्त सर्वांना शुभेच्छा देतो
नवी दिल्ली, 23 डिसेंबर 2022
केंद्रीय गृह आणि सहकार मंत्री अमित शहा यांनी शेतकरी दिनानिमित्त देशभरातील शेतकऱ्यांना शुभेच्छा दिल्या.
एका ट्विटर संदेशाद्वारे अमित शाह म्हणाले की, “माजी पंतप्रधान चौधरी चरणसिंग जी आयुष्यभर शेतकऱ्यांच्या हितासाठी लढले. समृद्ध शेतकरी आणि सशक्त कृषी व्यवस्था हा उज्ज्वल भारताचा पाया आहे, असा त्यांचा विश्वास होता. चौधरी साहेबांच्या जयंतीनिमित्त मी त्यांना नमन करतो आणि शेतकरी दिनानिमित्त सर्वांना शुभेच्छा देतो.”
S.Kakade/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 182
कार्मिक, सार्वजनिक तक्रार आणि निवृत्ती वेतन मंत्रालय
अर्थ व्यवहार सचिव अतनु चक्रवर्ती यांच्याकडे व्यय विभागाचा अतिरिक्त कार्यभार
(नवी दिल्ली, 30 ऑक्टोबर 2019
अर्थ व्यवहार सचिव अतनु चक्रवर्ती यांच्याकडे व्यय विभागाचा अतिरिक्त कार्यभार सोपवण्यात आला आहे. चक्रवर्ती हे भारतीय प्रशासकीय सेवेच्या गुजरात केडरच्या 1985 च्या तुकडीतले अधिकारी आहेत. चक्रवर्ती यांच्याकडे तात्काळ प्रभावाने कार्यभार सोपवण्यात येत असून या पदावर नियमित नियुक्ती होईपर्यंत अथवा पुढील आदेशापर्यंत त्यांना हे काम पहायचे आहे.
B.Gokhale/N.Chitale/P.Kor
पंतप्रधान कार्यालय
मिशन कर्मयोगीमुळे सरकारमधील मनुष्यबळ व्यवस्थापनात मुलभूत सुधारणा घडून येणार : पंतप्रधान
एकात्मिक शासकीय ऑनलाईन प्रशिक्षण  प्लॅटफॉर्ममुळे परिवर्तन होऊन भूमिका-आधारीत मनुष्यबळ व्यवस्थापन आणि निरंतर शिक्षण होईल प्रदान
पंतप्रधान नरेंद्र मोदी आपल्या ट्वीट संदेशात म्हणाले, मिशन कर्मयोगी-नागरी सेवा क्षमता वृद्धींगत कार्यक्रमामुळे सरकारमधील मनुष्यबळ व्यवस्थापनात मुलभूत परिवर्तन घडून येणार आहे. शासकीय कर्मचाऱ्यांची क्षमता वाढविण्यासाठी हे प्रमाणित आणि अत्याधुनिक पायाभूत सुविधांचा वापर करेल.
पंतप्रधान म्हणाले, एकात्मिक शासकीय ऑनलाईन प्रशिक्षण  प्लॅटफॉर्ममुळे परिवर्तन होऊन भूमिका-आधारीत मनुष्यबळ व्यवस्थापन आणि निरंतर शिक्षण प्रदान होईल. मिशन कर्मयोगीचे उद्दिष्ट पारदर्शकता आणि तंत्रज्ञानाच्या माध्यमातून शासकीय कर्मचाऱ्यांना अधिक सर्जनशील, विधायक आणि नाविन्यपूर्ण बनवून भविष्यातील कर्मचारी तयार करणे आहे.
#MissionKarmayogi - National Program for Civil Services Capacity Building approved in today’s cabinet will radically improve the Human Resource management practices in the Government. It will use scale & state of the art infrastructure to augment the capacity of Civil Servants. pic.twitter.com/RNl3uDS7IL
— Narendra Modi  September 2, 2020
The iGOT platform will enable the transition to a role-based HR management & continuous learning. Mission Karmayogi aims to prepare Civil Servants for the future by making them more creative, constructive & innovative through transparency and technology. #CivilService4NewIndia pic.twitter.com/NxGBcAxUGo
— Narendra Modi  September 2, 2020
पोलाद मंत्रालय
उत्पादनाशी निगडीत प्रोत्साहन योजनेअंतर्गत विशेष पोलादाचे उत्पादन
नवी दिल्ली, 27 मार्च 2023
2018 पासून भारत जगातील दुसरा सर्वात मोठा कच्चे पोलाद उत्पादक आणि 2019 पासून प्रक्रिया केलेल्या पोलादाचा दुसरा सर्वात मोठा ग्राहक म्हणून उदयास आला.
सरकारने 22.07.2021 रोजी 6,322 कोटी रुपयांच्या आर्थिक परिव्ययासह विशेष पोलादासाठी पीएलआय म्हणजेच उत्पादनाशी निगडीत प्रोत्साहन योजनेला मंजूरी दिली आहे.
भांडवली गुंतवणूक आकर्षित करून विशेष प्रकारच्या पोलादाच्या देशांतर्गत उत्पादनाला प्रोत्साहन देणे, रोजगार निर्मिती करणे आणि पोलाद क्षेत्रातील तंत्रज्ञानाच्या उन्नतीला प्रोत्साहन देणे हे या योजनेचे उद्दिष्ट आहे. योजनेच्या ठळक वैशिष्ट्यांमध्ये पुढील बाबींचा समावेश आहे - प्रोत्साहनांचे 3 टप्पे, केवळ भारतात नोंदणीकृत कंपन्यांचा सहभाग, गुंतवणुकीच्या आरंभासाठी वचनबद्धता आणि योजनेच्या मार्गदर्शक तत्त्वांनुसार दिलेले वाढीव उत्पादन. विशेष पोलाद हे मूल्यवर्धित पोलाद आहे ज्यामध्ये सामान्य रितीने तयार पोलादावर कोटिंग, प्लेटिंग, हीट ट्रीटमेंट आणि अशाच प्रकारच्या प्रक्रिया केल्या जातात. असे प्रक्रिया केलेले पोलाद संरक्षण, अंतराळ, उर्जा, ऑटोमोबाईल, विशेष भांडवली वस्तू इत्यादीसारख्या विशिष्ट गुणधर्मांची आवश्यकता असलेल्या ठिकाणी उपयुक्त आहे. देशांतर्गत पोलाद क्षेत्राला जागतिक मूल्य साखळीत पुढे जाण्यासाठी विशेष पोलादाचे उत्पादन आवश्यक आहे.
15.09.2022 रोजी अर्जाची स्विकारणी बंद झाली. सरकारला 35 कंपन्यांकडून 79 अर्ज प्राप्त झाले त्यापैकी 27 निवडक कंपन्यांसोबत सामंजस्य करार करण्यात आले ज्यामध्ये 57 अर्ज समाविष्ट आहेत. उत्पादनाशी निगडीत प्रोत्साहन योजनेत सहभागी होणाऱ्या कंपन्यांनी 29,530 कोटी रुपयांची गुंतवणूक, 24.78 दशलक्ष टन डाउनस्ट्रीम क्षमता वाढ आणि सुमारे 55,000 रोजगारासाठी वचनबद्धता दर्शवली आहे.
केंद्रीय पोलाद आणि ग्रामीण विकास राज्यमंत्री फग्गनसिंह कुलस्ते यांनी आज राज्यसभेत एका लेखी उत्तरात ही माहिती दिली.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
जलशक्ती मंत्रालय
आझादी का अमृत महोत्सवाचा भाग म्हणून स्वच्छ भारत मिशन ग्रामीण टप्पा 2 अंतर्गत 2 ऑक्टोबर 2021 रोजी देशभरात स्वच्छ भारत दिन साजरा करण्यात आला
पंतप्रधान नरेंद्र मोदी यांच्या प्रेरणादायी नेतृत्वाअंतर्गत भारत सरकार देशाच्या स्वातंत्र्याची 75 वर्षे साजरी करण्यासाठी सामुदायिक एकत्रीकरण उपक्रम आयोजित करत, देशभरात आझादी का अमृत महोत्सव  साजरा होत आहे. जलशक्ती मंत्रालयाच्या, पेयजल आणि स्वच्छता विभागाने  स्वातंत्र्याचा अमृत महोत्सव याअंतर्गत, स्वच्छ भारत मिशन ग्रामीण  2 रा टप्पा- अंतर्गत महत्वाच्या उपक्रम/मोहिमांचे आयोजन केले आहे, जेणेकरून हागणदारीमुक्त  प्लस योजनेची गती वाढेल आणि गावात उघड्यावर शौच करणे बंद  करण्यासाठी केलेली कामगिरी टिकेल. दरवर्षीप्रमाणे पेयजल आणि स्वच्छता विभागाने, 2 ऑक्टोबर 2021 रोजी स्वच्छता प्रेरणा दिन आणि राष्ट्रपिता महात्मा गांधी यांची जयंती साजरी केली.
आझादी का अमृत महोत्सव  साजरा करण्याचा भाग म्हणून, राज्ये आणि केंद्रशासित प्रदेशांनी स्वच्छता रथ काढण्यास आरंभ केला, ज्या रथांनी राज्य/केंद्रशासित प्रदेशांच्या राजधानीपर्यंत येत जिल्हा/तालुका आणि ग्राम पंचायतींना भेटी दिल्या. विविध स्तरांवर निवडून आलेल्या प्रतिनिधी/स्थानिक पातळीवर निवडून आलेल्या नेत्यांनी  सुमारे 800 हून अधिक स्वच्छता रथांना हिरवा झेंडा दाखवला.
स्वच्छता हीच सेवा 2021 या पंधरवड्यादरम्यान, सामुदायिकपणे एकत्र येण्याकरता प्रोत्साहन देण्यासाठी विविध उपक्रमांचे आयोजन करण्यात आले, ज्यात 60 लाख लोकांनी भाग घेतला आणि 1.5 लाखांहून अधिक लोकांनी श्रमदान उपक्रमांमध्ये योगदान दिले. एकदाच वापरण्यायोग्य प्लास्टिकला बंदी करण्याचा ठराव मंजूर करण्यासाठी एकूण 43,000 हून अधिक ग्रामसभा घेण्यात आल्या.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 187 कोटी 26 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 14,241 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.75% आहे.
गेल्या 24 तासात 1,589 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,16,068 वर
गेल्या 24 तासात 2,451 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.38 कोटी चाचण्या करण्यात आल्या. गेल्या 24 तासात 4,48,939 चाचण्या करण्यात आल्या.
आरोग्य आणि कुटुंब कल्याण मंत्रालय
झिका विषाणू संसर्गाच्या परिस्थितीत परिणामकारक सार्वजनिक आरोग्य हस्तक्षेपासाठी केंद्र सरकारने महाराष्ट्रात उच्चस्तरीय पथक पाठविले
नवी दिल्ली, 2 ऑगस्ट 2021
महाराष्ट्रात झिका विषाणूचा संसर्ग झाल्यानंतरच्या परिस्थितीचे परीक्षण करण्यासाठी आणि झिका बाधित रुग्णांचे योग्य व्यवस्थापन करण्यासाठी केंद्रीय आरोग्य आणि कुटुंब कल्याण मंत्रालयाने बहुआयामी पथक महाराष्ट्राकरिता रवाना केले आहे. पुणे जिल्ह्यात नुकताच झिका विषाणूग्रस्त रुग्ण आढळल्याची नोंद झाली आहे.
केंद्राने पाठविलेल्या तीन सदस्यांच्या पथकात पुण्याच्या प्रादेशिक संचालक कार्यालयातील सार्वजनिक आरोग्य तज्ञ, नवी दिल्लीच्या लेडी हार्डिंग वैद्यकीय महाविद्यालयातील स्त्रीरोगतज्ञ आणि नवी दिल्ली येथील भारतीय वैद्यकीय संशोधन संस्थेच्या राष्ट्रीय हिवताप संशोधन संस्थेतील कीटकतज्ञ यांचा समावेश आहे.
हे पथक राज्य आरोग्य विभागासोबत समन्वयाने काम करून रुग्ण सापडलेल्या ठिकाणाची परिस्थिती समजून घेईल आणि केंद्रीय आरोग्य मंत्रालयाच्या झिका व्यवस्थापनासाठीच्या कृती योजनेची अंमलबजावणी आवश्यक आहे का याचे मूल्यमापन करून राज्यातील झिका विषाणू व्यवस्थापनासाठी आवश्यक सार्वजनिक आरोग्य हस्तक्षेप करण्यासाठी सूचना देईल.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
भूविज्ञान मंत्रालय
राणी झांसी उड्डाणपुलाचे दिल्लीत उद्घाटन
(नवी दिल्ली, 16 ऑक्टोबर 2018
केंद्रीय पर्यावरण मंत्री डॉ. हर्ष वर्धन यांच्या हस्ते उत्तर दिल्लीतल्या बहुप्रतिक्षित राणी झांसी उड्डाणपुलाचे आज उद्घाटन करण्यात आले. 1.8 किलोमीटर लांबीच्या या उड्डाण पुलावर सहा मार्गिका आहेत. या पुलाचे सेंट स्टिफन हॉस्पिटल, 30 हजारी कोर्ट, फिल्मस्तान सिनेमा आणि त्याला जोडूनच असलेल्या बर्फ खाना, डीसीएम चौक, आझाद मार्केट, सब्जी मंडी या दिल्लीतल्या विविध भागाकडे रस्ते जात आहेत.
या पुलाचा शिलान्यास जवळपास दशकापूर्वी झाला होता. मात्र काम बरीच वर्षे रखडले होते. पुलाचे जवळपास 43 टक्के काम गेल्या वर्षभरात पूर्ण झाले आहे, अशी माहिती डॉ. हर्ष वर्धन यांनी यावेळी दिली. या पुलाचा लाभ रोज जवळपास 5 लाख वाहतूकदारांना होणार आहे, त्याचबरोबर या परिसराला वाहतुकीच्या कोंडीची समस्या कमी होणार आहे.
N.Sapre/S.Bedekar/P.Kor
वाणिज्य आणि उदयोग मंत्रालय
पियुष गोयल यांनी आंतरराष्ट्रीय व्यापार संदर्भात विविध मुद्यांवर चर्चा करण्यासाठी निर्यात प्रोत्साहन परिषदेबरोबर बैठक घेतली
नवी दिल्ली, 11 मे 2021
केंद्रीय वाणिज्य व उद्योग मंत्री पियुष गोयल आणि वाणिज्य विभागाचे वरिष्ठ अधिकारी आणि परराष्ट्र व्यापार महासंचालनालय  यांनी आज आंतरराष्ट्रीय व्यापार संदर्भात विविध मुद्यांवर चर्चा करण्यासाठी निर्यात प्रोत्साहन परिषदेबरोबर बैठक घेतली.
गोयल यांनी कठीण काळातही उत्साहवर्धक कामगिरी बजावल्याबद्दल निर्यातदारांचे कौतुक केले. एप्रिल 2021 मध्ये भारताची व्यापार निर्यात .30.21 अब्ज डॉलर्स होती, एप्रिल 2020 मधील 10.17 अब्ज डॉलर्सच्या तुलनेत 197.03 टक्के वाढ आणि एप्रिल 2019 मधील 26.04 अब्ज डॉलर्सच्या तुलनेत 16.03 टक्के वाढ झाली असल्याचे त्यांनी नमूद केले. मे 2021 च्या पहिल्या आठवड्यातही निर्यात मूल्य 2019-20  च्या तुलनेत जवळपास 9 % वाढले. ते म्हणाले की पीओएल वगळता निर्यात अधिक चांगली आहे आणि 2019-20 च्या याच कालावधीत त्यात 15 टक्के वाढ झाली आहे. ते म्हणाले की एप्रिल 21 आणि 2020-21 मधील निर्यातीच्या कामगिरीमुळे आशा आहे की यावर्षी 400 अब्ज डॉलर्स व्यापार निर्यातीचे महत्त्वाकांक्षी लक्ष्य गाठता येईल. फार्मा, अभियांत्रिकी, वाहन-सुटे भाग, मत्स्यपालन आणि कृषी-उत्पादनांसारख्या अनेक क्षेत्रात निर्यात वाढवण्याची मोठी क्षमता असल्याचे ते म्हणाले.
सहभागींनी उपस्थित केलेल्या मुद्द्यांबाबत गोयल म्हणाले की कोविड संबंधित उपाययोजनांमुळे उद्भवणाऱ्या समस्या सोडवण्यासाठी त्यांनी विभागाच्या कोविड हेल्पडेस्कशी संपर्क साधावा. ते म्हणाले की वाणिज्य विभागाने निर्यातदारांच्या आरओडीटीईपी, एमईआयएस, इन्व्हर्टेड ड्युटी स्ट्रक्चर इत्यादीं समस्यांचे लवकरात लवकर निराकरण करण्यासाठी वित्त मंत्रालयाबरोबर बैठकीत मांडले आहेत. त्यांनी निर्यातदारांना उत्पादन-संलग्न प्रोत्साहन योजनांचा लाभ घ्यावा असे आवाहन केले. विविध क्षेत्रांसाठी याची घोषणा करण्यात आली आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
पंतप्रधान कार्यालय
नेताजी सुभाष चंद्र बोस यांनी पोर्ट ब्लेअर येथे तिरंगा फडकवल्याच्या घटनेच्या 75 व्या वर्धापनदिनी पंतप्रधानांनी बोस यांचे केले स्मरण
नवी दिल्ली, 30 डिसेंबर 2020
पोर्ट ब्लेअर येथे नेताजी सुभाष चंद्र बोस यांनी तिरंगा फडकवला होता, त्या घटनेच्या 75 व्या वर्धापनदिनानिमित्त पंतप्रधान नरेंद्र मोदी यांनी आज पोर्ट ब्लेअर येथे जाऊन तिरंगा फडकवला आणि बोस यांना आदरांजली अर्पण केली. अशी माहिती पंतप्रधानांनी व्टिटरच्या माध्यमातून दिली.
‘‘दि. 30 डिसेंबर, 1943... हा दिवस प्रत्येक भारतीयांच्या कायम स्मरणात राहणारा दिवस आहे. शूर नेताजी सुभाष बोस यांनी पोर्ट ब्लेअर येथे याच दिवशी तिरंगा फडकवला होता. या घटनेच्या 75 व्या वर्धापनदिनानिमित्त मी, आज पोर्ट ब्लेअरला गेलो आणि आजच्या विशेष दिनी तिथे तिरंगा फडकवण्याचा मला सन्मान मिळाला. काही आठवणी सामायिक करीत आहे.’’ असे पंतप्रधान नरेंद्र मोदी यांनी व्टिटर संदेशात म्हटले आहे.M.Chopade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
‘समुद्र सेतू’ आणि ‘मिशन सागर’ अशा मोहीमांमधून भारतीय नौदलाने कोविड महामारीच्या काळात महत्वाचे योगदान दिले : राष्ट्रपती रामनाथ कोविन्द
राष्ट्रपतींच्या हस्ते भारतीय नौदलाच्या हवाई विभागाला राष्ट्रपतींचा ध्वज हा सन्मान प्रदान
नवी दिल्ली, 6 सप्टेंबर 2021
आशियाई प्रदेशाविषयीची भारताची कटिबद्धता पूर्ण करणे तसेच भारत-प्रशांत महासागर क्षेत्रातील मित्र आणि भागीदार देशांसोबतचे राजनैतिक संबंध अधिक दृढ करण्याबाबत भारतीय नौदलाने महत्वाचे प्रयत्न केले आहेत, असे गौरवोद्गार राष्ट्रपती रामनाथ कोविन्द यांनी काढले. ‘समुद्र सेतू’ आणि ‘मिशन सागर’ अशा मोहिमा पार पाडत कोविड-19 महामारीच्या काळातही नौदलाने महत्वाचे योगदान दिले आहे, हिंद महासागर परिसरातील देशांपर्यंत मदत पोचवण्याचे कार्य नौदलाने पूर्ण केले, असेही राष्ट्रपतींनी म्हटले आहे. संकटकाळात भारतीय नौदलाने केलेली त्वरित आणि प्रभावी कामगिरी, हिंद महासागर क्षेत्रात, भारत एक ‘पसंतीचा संरक्षणविषयक भागीदार’ आणि ‘त्वरित प्रतिसाद देणारा देश,’ अशी आपली प्रतिमा अधोरेखित करणारी होती, असेही राष्ट्रपती म्हणाले.
राष्ट्रपतींच्या हस्ते आज गोव्यात आयएनएस हंसा इथे भारतीय नौदलाच्या हवाई विभागाला राष्ट्रपतींचा ध्वज  हा सन्मान प्रदान करण्यात आला, त्यावेळी ते बोलत होते.
यावेळी राष्ट्रपतींनी भारतीय नौदलाच्या अधिकाऱ्यांचे आणि खलाशांचे अभिनंदन केले. या विभागाने युद्ध आणि शांतता अशा दोन्ही काळात, देशासाठी केलेल्या कार्याचा सन्मान म्हणून त्यांना हा सन्मान प्रदान करण्यात आल्याचे राष्ट्रपती म्हणाले.
भारतीय नौदलाने आपत्ती व्यवस्थापन काळात मानवतेच्या दृष्टिकोनातून केलेल्या अनेक बचाव आणि मदत कार्याची राष्ट्रपतीनी प्रशंसा केली. मुंबईत मे महिन्यात आलेल्या तौते चक्रीवादळाच्या काळात, नौदलाने केलेल्या बचाव कार्याचा त्यांनी विशेष उल्लेख केला. तसेच, हिंद महासागर क्षेत्रातही, अनेक शेजारी देशांना नौदलाने केलेल्या सहाय्याचा त्यांनी उल्लेख केला.
भारतीय नौदलाच्या स्वदेशीकरणाच्या प्रयत्नांविषयी बोलतांना ते म्हणाले, नौदलाने, अत्यंत सक्रियपणे स्वदेशीकरण मोहीम हाती घेतली आहे. सध्याच्या आणि भविष्यातील योजनांमधून ही मोहीम प्रतिबिंबित होत आहे. केंद्र सरकारच्या आत्मनिर्भर भारत मोहिमेला अनुसरून, नौदलाने मेक इन इंडियाला गती दिली आहे. हवाई तंत्रज्ञान, नौदलाची लढावू विमाने, यात अत्याधुनिक, अद्ययावत शस्त्रास्त्रे आणि सेन्सर्ससाठी भारतीय तंत्रज्ञान वापरले जात आहे.अलीकडेच नौदलात समाविष्ट करण्यात आलेली, अत्याधुनिक हलक्या वजनाची हेलिकॉप्टर्स तसेच हिंदुस्थान एरोनॉटीक्स लिमिटेडने तयार केलेली डोर्नियर आणि चेतक लढावू विमाने, संरक्षण क्षेत्रात भारताच्या आत्मनिर्भरतेचेच द्योतक आहे, असे राष्ट्रपती यावेळी म्हणाले.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
आरोग्य आणि कुटुंब कल्याण मंत्रालय
पान मसाला बंदी
नवी दिल्ली, 19 नोव्हेंबर 2019
भारतीय वैद्यकीय संशोधन परिषदेच्या  आकडेवारीनुसार 2016, 2017 आणि 2018 मध्ये तोंडाच्या कर्करोगामुळे अनुक्रमे 34 हजार 668, 37 हजार 212 आणि 39 हजार 951 जण मृत्युमुखी पडले. मात्र हे मृत्यू पान-मसाला खाल्ल्यामुळे झाल्याची स्वतंत्र्य आकडेवारी उपलब्ध नाही. आरोग्य आणि कुटुंब कल्याण राज्यमंत्री अश्विनी कुमार चौबे यांनी आज राज्यसभेत एका लेखी उत्तरात ही माहिती दिली.
एफएसएसएआयने पान मसाल्यावर बंदी घालण्याचे कोणतेही निर्देश दिले नाहीत. मात्र 2011 च्या नियमांनुसार पान मसाल्याचे प्रत्येक पाकिट आणि संबंधित जाहिरातीमध्ये ‘पान मसाला चघहणे हे आरोग्यासाठी घातक’ असल्याची धोक्याची सूचना देणे अनिवार्य असल्याचे या उत्तरात म्हटले आहे.
G.Chippalkatti/J.Patankar/D.Rane
(Visitor Counter : 77
युवा व्यवहार आणि क्रीडा मंत्रालय
केंद्रीय क्रीडामंत्री अनुराग सिंह ठाकूर यांनी लखनौ येथील भारतीय क्रीडा प्राधिकरणाच्या राष्ट्रीय नैपुण्य केंद्रात उभारलेल्या नवीन क्रीडा पायाभूत सुविधांचे केले उद्घाटन
भारतीय क्रीडा प्राधिकरणाच्या लखनौ येथील राष्ट्रीय नैपुण्य केंद्रात उपलब्ध असलेल्या क्रीडाविषयक सुविधांमध्ये वाढ करण्याच्या प्रयत्नांचा भाग म्हणून तेथे उभारलेल्या आधुनिक सुविधा म्हणजेच 300 खाटांचे निवासी वसतिगृह, आंतरराष्ट्रीय दर्जाच्या अत्याधुनिक सोयी सुविधा असलेला कुस्तीसाठीचे दालन आणि क्रीडा वैद्यक केंद्र यांचे आज म्हणजे रविवारी केंद्रीय क्रीडा आणि युवक कल्याण मंत्री अनुराग सिंह ठाकूर यांनी उद्घाटन केले.
स्पोर्ट्स अथॉरिटी ऑफ इंडिया, साई म्हणजे भारतीय क्रीडा प्राधिकरणाचे लखनौ केंद्र हे भारताच्या प्रमुख महिला कुस्तीगीरांच्या प्रशिक्षणासाठी असलेले राष्ट्रीय शिबिर केंद्र म्हणून वापरात आहे. 300 खाटांच्या निवासी वसतीगृहामुळे लखनऊच्या राष्ट्रीय नैपुण्य केंद्राची क्षमता वाढून ती राष्ट्रीय प्रमुख खेळाडूंसह 460 क्रीडापटू एकाच वेळी सामावून घेऊ शकेल.हे नवीन वसतीगृह फक्त महिला क्रीडापटूंसाठी आहे तर त्याआधीची दोन प्रत्येकी ऐंशी खाटांची निवासी वसतिगृहे ही केंद्रातील पुरुष प्रशिक्षणार्थींच्या प्रशिक्षणासाठी राखीव ठेवली जातील. नवीन क्रीडा वैद्यकीय केंद्र हे अस्तित्वात असलेल्या आधीच्या वैद्यकीय केंद्राचे आधुनिकीकरण आहे. यामध्ये क्रीडा विज्ञान तज्ञ तसेच क्रीडा मानसोपचार तज्ञ नियुक्त केले आहेत. क्रीडा विज्ञान केंद्राला बसवलेल्या आधुनिक बायोमेकॅनिकल यंत्रांमुळे हे केंद्र सर्व सुविधांनी युक्त आहे.
"भारतीय क्रीडा प्राधिकरणाचे लखनौ केंद्र हे एक छोटे केंद्र होते ते आता आंतरराष्ट्रीय प्रशिक्षण दर्जाचे झाले आहे. आपल्या क्रीडापटूंना उत्तम कामगिरीसाठी मदत म्हणून सर्व सुविधा देण्याचा आमचा नेहमीच प्रयत्न असतो आणि हे बदल म्हणजे त्याच दिशेने टाकलेले पाऊल आहे", असे अनुराग ठाकूर यांनी यावेळी बोलताना सांगितले.
या केंद्रातील महिला क्रीडापटूंनी दाखवलेल्या उत्तम कामगिरीवर ठाकूर यांनी भर दिला आणि राष्ट्रीय लखनऊच्या राष्ट्रीय नैपुण्य केंद्रात प्रशिक्षण घेतलेल्या आणि नुकत्याच मध्य प्रदेश येथे झालेल्या खेलो इंडिया युवा क्रीडा स्पर्धांमध्ये सात विक्रम मोडणाऱ्या मणिपुरी भारोत्तोलक एम मार्टिनादेवीच्या कामगिरीबद्दल सांगितले.
"जेव्हा केंद्रातील क्रीडापटू स्पर्धेत उतरतात तेव्हा केंद्र पुरवत असलेल्या सुविधांचा खऱ्या अर्थाने कस लागत असतो. मार्टिनाने सध्या घेतलेली झेप हेच सिद्ध करते की लखनौच्या राष्ट्रीय नैपुण्य केंद्रात क्रीडापटूंना खरोखर आवश्यक असणारे असे उत्तम प्रकारचे प्रशिक्षण, डाएट, राहण्याच्या सुविधा मिळतात." असे ठाकूर यावेळी म्हणाले.
आरोग्य आणि कुटुंब कल्याण मंत्रालय
कोविड-19 अद्ययावत माहिती
राष्ट्रव्यापी लसीकरण मोहिमे अंतर्गत आतापर्यंत 220 कोटी 66 लाख लसींच्या एकूण `मात्रा दिल्या गेल्या 
गेल्या २४ तासांत 1,947 लसमात्रा दिल्या गेल्या.
भारतात सद्यस्थितीत कोविड बाधितांची ताजी आकडेवारी 67,806 एवढी आहे
सक्रिय रुग्णांची संख्या 0.15% आहे
रुग्ण बरे होण्याचा दर 98.66% आहे
गेल्या 24 तासात 9,833 रुग्ण बरे झाले असून यामुळे आतापर्यंत बरे झालेल्या रुग्णांची एकूण संख्या 4,42,92,854 झाली आहे.
गेल्या 24 तासात 10,112 नवीन बाधितांची नोंद झाली
रोज बाधित होण्याचा दर  आहे
साप्ताहिक बाधित होण्याचा दर आहे
आतापर्यंत 92 कोटी 54 लाख एकूण चाचण्या केल्या गेल्या. गेल्या 24 तासात 1,43,899 चाचण्या झाल्या.
संरक्षण मंत्रालय
अमेरिकेचे नौदल प्रमुख एडमिरल माइकल गिल्डे भारत दौऱ्यावर
नवी दिल्ली, 12 ऑक्टोबर 2021
अमेरिकेचे नौदल प्रमुख एडमिरल माइकल गिल्डे 11 ते 15 ऑक्टोबर 21 दरम्यान पाच दिवसांच्या अधिकृत भारत दौऱ्यावर आहेत. या दौऱ्यात , ऍडमिरल गिल्डे नौदल प्रमुख ऍडमिरल करमबीर सिंह यांच्याशी संवाद साधतील. तसेच भारत सरकारच्या इतर उच्च अधिकाऱ्यांचीही भेट घेतील. ऍडमिरल गिल्डे भारतीय नौदलाच्या मुंबई येथील पश्चिम क्षेत्र मुख्यालय ) आणि विशाखापट्टणम येथील पूर्व क्षेत्र मुख्यालय याला भेट देणार असून संबंधित कमांडर-इन-चीफशी संवाद साधतील. ऍडमिरल गिल्डे हे भारतीय शिष्टमंडळासह भारताच्या पूर्व किनारपट्टीवरस्थित अमेरिकी विमानवाहू नौका स्ट्राइक वरही जाणार आहेत.
भारत आणि अमेरिकेदरम्यान पारंपरिक घनिष्ठ आणि मैत्रीपूर्ण संबंध राहिले आहेत. दोन्ही देशांदरम्यान संरक्षण संबंध परस्पर विश्वास आणि भरवशाचे आहेत आणि जून 2016 मध्ये भारताला प्रमुख 'संरक्षण भागीदार दर्जा' प्रदान केल्यानंतर ते अधिक मजबूत झाले आहेत. याशिवाय, दोन्ही देशांनी काही मूलभूत करार केले आहेत, ज्यात 2015 मध्ये स्वाक्षरी केलेला संरक्षण व्यवस्था कराराचा समावेश आहे. जो दोन्ही देशांच्या संरक्षण आस्थापनांमध्ये सहकार्यासाठी एक रूपरेषा प्रदान करतो. 2016 मध्ये स्वाक्षरी केलेला लॉजिस्टिक एक्सचेंज सामंजस्य करार , दोन्ही देशांच्या सशस्त्र दलांमध्ये परस्पर रसद सहाय्य सुविधा पुरवणारा मूलभूत करार आहे. 6 सप्टेंबर 2018 रोजी स्वाक्षरी केलेला कम्युनिकेशन्स कॉम्पॅटिबिलिटी अँड सिक्युरिटी करार  दोन्ही देशांच्या सशस्त्र दलांमध्ये माहितीची देवाणघेवाण सुलभ करते आणि अलीकडेच, मूलभूत विनिमय सहकार्य करार  करण्यात आला जो संरक्षण मंत्रालय आणि अमेरिकेच्या राष्ट्रीय भू-स्थानिक एजेंसी  दरम्यान भू -स्थानिक माहिती सामायिक करण्यास सक्षम करतो.
भारतीय नौदल अनेक मुद्यांवर अमेरिका नौदलाबरोबर सहकार्य करत आहे. ज्यात मालाबार आणि रिमपैक कवायती सारखे परिचालन संबंधी सहकार्य, प्रशिक्षण आदान-प्रदान, वाणिज्यिक जहाजांबाबत माहितीचे आदान-प्रदान आणि विविध क्षेत्रातले विषय तज्ज्ञ, या सर्वांचा समन्वय दरवर्षी आयोजित कार्यकारी सुकाणू गट  बैठकांच्या माध्यमातून साधला जातो. याशिवाय दोन्ही नौदलांच्या युद्धनौका नियमितपणे एकमेकांच्या बंदरांवर पोर्ट कॉल करतात. दोन्ही नौदल ‘मुक्त, खुल्या आणि सर्वसमावेशक हिंद -प्रशांत क्षेत्राच्या ' सामायिक उद्दिष्टासह सहकार्यासाठी नवीन मार्ग शोधण्याच्या दिशेने सहकार्य करत आहेत.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208